മുട്ടക്കോഴി വളര്ന്നാല് മുട്ടന്കോഴി ആലപ്പുഴ: മുട്ടക്കോഴി കുഞ്ഞുങ്ങളെന്ന പേരില് തമിഴ്നാട്ടില് നിന്നെത്തുന്നത് പൂവന് കോഴിക്കുഞ്ഞുങ്ങള്. കുറഞ്ഞ വിലയ്ക്ക് വാങ്ങി വളര്ത്തുന്ന വീട്ടുകാരാണ് തട്ടിപ്പിനിരയാകുന്നത്. ഗുണനിലവാരമുള്ള മുട്ടക്കോഴികളെ കേരള സ്റ്റേറ്റ് പൗള്ട്രി വികസന കോര്പ്പറേഷന് നൂറ് ശതമാനം വിശ്വസ്തതയോടെ നല്കുമ്ബോഴാണ് റോഡരികിലെ തട്ടിപ്പ്. പൗള്ട്രി വികസന കോര്പ്പറേഷന്റെ കോഴിക്കുഞ്ഞുങ്ങള്ക്ക് അത്യുത്പാദന രോഗപ്രതിരോധ ശേഷി കൂടുതലാണ്. മൃഗസംരക്ഷണ വകുപ്പ് വഴിയാണ് ഇവയുടെ വിതരണം. 50 ദിവസം പ്രായമായ കുഞ്ഞിന് 170 രൂപയാണ് വില. വകുപ്പ് വഴി വിതരണം ചെയ്യുമ്ബോള് 50 രൂപ സബ്സിഡി പ്രകാരം 120 രൂപയ്ക്ക് ലഭിക്കും. ഇതേ പ്രായമുള്ള തമിഴ്നാടന് കോഴികള് 6080 രൂപ നിരക്കില് വീട്ടിലെത്തിക്കുന്ന സ്വകാര്യ ഏജന്സികളുമുണ്ട്. രോഗപ്രതിരോധ ശേഷി കുറവായതിനാല് വളര്ത്തിയെടുക്കാന് പാടാണ്. ഇവയില് നിന്ന് നാടന് കോഴികളിലേയ്ക്ക് രോഗം പടരാനും സാദ്ധ്യതയേറെയാണ്. ലാഭം പ്രതീക്ഷിച്ചാണ് തമിഴ്നാടന് കോഴികളെ കര്ഷകര് കൂടുതലായി വാങ്ങുന്നത്. പക്ഷേ, വളര്ച്ചയെത്തുമ്ബോള് 80 ശതമാനവും പൂവനായിരിക്കും. ഇതോടെ ഇറച്ചിക്കായി വില്ക്കേണ്ട അവസ്ഥയാണുള്ളത്. വീട്ടമ്മമാരുടെ വരുമാനം ഗ്രാമങ്ങളിലെ വീട്ടമ്മമാര് നല്ല വരുമാനം പ്രതീക്ഷിച്ചാണ് മുട്ടക്കോഴികളെ വളര്ത്തുന്നത്. ശരിയായി പരിപാലിച്ചാല് കുറഞ്ഞ ചെലവില് മികച്ച വരുമാനം നേടാം. നല്ല കോഴിക്കുഞ്ഞുങ്ങളെ തിരഞ്ഞെടുക്കണമെന്ന് മാത്രം. പൂവന്മാര് ഫാമിന് പുറത്ത് 1. പൂവന് കോഴിക്കുഞ്ഞുങ്ങളെ ഫാമുകളില് നിന്ന് ഏജന്റുമാര് വില കുറച്ച് വാങ്ങും 2. ഇതിനൊപ്പം മുട്ടക്കോഴി കുഞ്ഞുങ്ങളെ കലര്ത്തിയാണ് വില്പന 3. പ്രതിരോധ മരുന്നുകള് നല്കാറില്ല 4. ഒരുമാസം പ്രയമാകുമ്ബോള് റോഡരികില് വലകെട്ടി വില്പനയ്ക്കെത്തിക്കും 5. ഇരുചക്ര വാഹനങ്ങളില് വീടുകളിലും എത്തിക്കാറുണ്ട് 6. മൂന്നുമാസം കൊണ്ടേ പൂവന് കോഴികളെ തിരിച്ചറിയാനാവൂ 7. ആറുമാസം വേണ്ടിവരും പൂവന് കോഴി ഇറച്ചിപ്പരുവമാകാന് 8. തീറ്റച്ചെലവ് കൂടുന്നതിനാലാണ് ഫാമുകള് തുടക്കത്തിലേ ഒഴിവാക്കുന്നത് 9. 45 ദിവസം കൊണ്ട് ഇറച്ചിയാകുന്ന കോഴികളോടാണ് കര്ഷകര്ക്ക് താത്പര്യം മുട്ടക്കോഴി നിരക്ക് ഗ്രാമശ്രീ, ഗ്രാമപ്രിയ, ഗ്രാമലക്ഷ്മി, വി.വി ത്രീ 45 ദിവസം പ്രായം 85 60 ദിവസം 150 തീറ്റ വില 50കിലോ കൊവിഡിന് മുമ്ബ്: 1,550 ഇപ്പോള്: 2,250 കൃഷിയുടെ പരിധിയില് കോഴി കര്ഷകരെ ഉള്പ്പെടുത്തണം. തീറ്റവില നിയന്ത്രിക്കാന് സര്ക്കാര് മേഖലയില് ഫാക്ടറി ആരംഭിക്കണം. തെലുങ്കാന 40 ഉം തമിഴ്നാട് 30 ഉം ശതമാനം തുക ചെലവഴിക്കുമ്ബോള് കേരളം അഞ്ചുശതമാനമാണ് നീക്കിവയ്ക്കുന്നത്. മുട്ടക്കോഴി കുഞ്ഞുങ്ങളെ ഉത്പാദിപ്പിക്കാന് പ്രത്യേക പദ്ധതി വേണം. എസ്.കെ.നസീര്, സംസ്ഥാന സെക്രട്ടറി, കേരള പൗള്ട്രി ഫെഡറേഷന്